CELEX: 32005D0001
Language: hu
Date: 2004-12-27 00:00:00
Title: 2005/1/EK: A Bizottság határozata (2004. december 27.) a hasított sertések osztályozási módszereinek engedélyezéséről a Cseh Köztársaságban (az értesítés a B(2004) 5266. számú dokumentummal történt)

4.1.2005   
            
            
               HU
            
            
               Az Európai Unió Hivatalos Lapja
            
            
               L 1/8
            
         
      A BIZOTTSÁG HATÁROZATA
   
   (2004. december 27.)
   a hasított sertések osztályozási módszereinek engedélyezéséről a Cseh Köztársaságban
   (az értesítés a B(2004) 5266. számú dokumentummal történt)
   (Csak a cseh nyelvű szöveg hiteles)
   (2005/1/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésére,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése rendelkezik arról, hogy a hasított sertések osztályozását a színhústartalom becslése alapján kell meghatározni a hasított sertés egy vagy több anatómiai részén végzett, fizikai méréseken alapuló, statisztikailag igazolt értékelési módszereknek megfelelően; az osztályozási módszerek engedélyezése az értékelés során kapott statisztikai hibának a legnagyobb tűréshatárnak való megfelelésétől függ; ezt a tűréshatárt a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet 3. cikke határozta meg (2).
            
         
               (2)
            
            
               A Cseh Köztársaság kormánya kérelmet nyújtott be a Bizottsághoz a hasított sertések osztályozása négy módszerének engedélyezésére vonatkozóan, és a 2967/85/EGK rendelet 3. cikkében előírt jegyzék 2. részének formájában benyújtotta a csatlakozás napja előtt végzett boncolásainak a vizsgálati eredményeit.
            
         
               (3)
            
            
               E kérelem értékelése azt mutatta, hogy az ezen osztályozási módszerek engedélyezéséhez szükséges feltételek teljesültek.
            
         
               (4)
            
            
               A műszerekben és az osztályozási módszerekben nem lehet módosítást engedélyezni, csak az új tapasztalat fényében elfogadott bizottsági határozat alapján; ezért ezen engedélyt vissza lehet vonni.
            
         
               (5)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 3220/84/EGK rendelet alapján a hasított sertések osztályozására vonatkozó következő módszerek alkalmazását a Cseh Köztársaságban engedélyezik:
   
               —
            
            
               a „Zwei-Punkte-Messverfahren (ZP)” osztályozási módszert és az ehhez kapcsolódó értékelési eljárásokat, amelynek részleteit a melléklet 1. része tartalmazza,
            
         
               —
            
            
               a „Fat-O-Meater (FOM)” műszert és az ehhez kapcsolódó értékelési eljárásokat, amelynek részleteit a melléklet 2. része tartalmazza,
            
         
               —
            
            
               a „Hennessy Grading Probe (HGP 4)” műszert és az ehhez kapcsolódó értékelési eljárásokat, amelynek részleteit a melléklet 3. része tartalmazza,
            
         
               —
            
            
               az „Ultra-FOM 300” műszert és az ehhez kapcsolódó értékelési eljárásokat, amelynek részleteit a melléklet 4. része tartalmazza.
            
         A „Zwei-Punkte-Messverfahren (ZP)” osztályozási módszert csak az olyan vágóhidakon lehet alkalmazni, ahol heti 200 sertésnél nem vágnak le többet.
   Az „Ultra-FOM 300” műszer tekintetében érvényes az, hogy a mérési eljárás után a sertéstesten lehetőleg igazolni kell, hogy a műszer a P2 mérési értéket a melléklet 4. részének 3. pontjában említett helyen mérte. Ezért a mérés helyét a mérési eljárás során megfelelően meg kell jelölni.
   2. cikk
   A műszerekben vagy az értékelési eljárásokban módosítás nem engedélyezett.
   3. cikk
   E határozat címzettje a Cseh Köztársaság.
   
      Kelt Brüsszelben, 2004. december 27-én
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 285., 1985.10.25., 39 o. A 3127/94/EK rendelettel (HL L 330., 1994.12.21., 43 o.) módosított rendelet.
   
      MELLÉKLET
      Módszerek a hasított sertések osztályozására a Cseh Köztársaságban
      1. RÉSZ
      Zwei-Punkte-Messverfahren (ZP)
      
                  1.
               
               
                  A hasított sertések osztályozását a „Zwei-Punkte-Messverfahren (ZP)” módszerével kell elvégezni.
               
            
                  2.
               
               
                  A hasított test színhústartalmát a következő képlet alapján kell kiszámolni:
                  
                     
                  ahol:
                  ý= a hasított test becsült színhússzázaléka,
                  S (ZP)= a szalonna vastagsága (bőrrel együtt) milliméterben azon a ponton mérőléccel mérve, ahol az ágyékizom (musculus glutaeus medius) a legvastagabb,
                  M (ZP)= izomvastagság az ágyékizom (musculus glutaeus medius) elülső (cranialis) végétől a gerinccsatorna felső széléig a legrövidebb összeköttetésnél mérőléccel mérve.
                  A képlet a 60–120 kg súlyú hasított testek esetében érvényes.
               
            2. RÉSZ
      Fat-O-Meater (FOM)
      
                  1.
               
               
                  A hasított sertések osztályozását a „Fat-O-Meater (FOM)” műszerrel kell elvégezni.
               
            
                  2.
               
               
                  A műszer fel van szerelve egy Siemens SFH 950/960 típusú fotodiódával ellátott, 6 mm átmérőjű szondával, és 3–103 mm távolság között mér. A mérések eredményeit egy számítógép segítségével át kell számítani a színhús becsült tartalmára.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                     
                  ahol:
                  ý= a hasított test becsült színhússzázaléka,
                  S (FOM)= a hátszalonna vastagsága (bőrrel együtt) milliméterben a második és az utolsó harmadik borda között a test középvonalától 6,5 centiméterre mérve,
                  M (FOM)= az izomvastagság milliméterben az S(FOM) helyén és azzal egy időben mérve.
                  A képlet a 60–120 kg súlyú hasított testek esetében érvényes.
               
            3. RÉSZ
      Hennessy Grading Probe (HGP 4)
      
                  1.
               
               
                  A hasított sertések osztályozását a „Hennessy Grading Probe (HGP 4)” műszerrel kell elvégezni.
               
            
                  2.
               
               
                  A műszer fel van szerelve egy fotodiódával (LYU 260-EO típusú Siemens LED) ellátott, 5,95 mm átmérőjű szondával (és a szonda végén lévő 6,3 mm pengével), egy 58 MR típusú fotodetektorral, és 0–120 mm távolságban mér. A mérések eredményeit magával a HGP 4 műszer segítségével kell átszámítani a becsült színhústartalomra.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                     
                  ahol:
                  ý= a hasított test becsült színhús százaléka,
                  S (HGP)= a hátszalonna vastagsága (bőrrel együtt) milliméterben, a második és az utolsó harmadik borda között a test középvonalától 7,5 centiméterre mérve,
                  M (HGP)= az izomvastagság milliméterben az S(HGP) helyén és azzal egy időben mérve.
                  A képlet a 60–120 kg súlyú hasított testek esetében érvényes.
               
            4. RÉSZ
      Ultra-FOM 300
      
                  1.
               
               
                  A hasított sertések osztályozását az „Ultra-FOM 300” műszerrel kell elvégezni.
               
            
                  2.
               
               
                  A műszer 3.5 MHz ultrahangos szondával van felszerelve. A visszavert ultrahanghullámokat egy mikroprocesszor digitalizálja, menti el és dolgozza fel.
                  A mérések eredményeit magával az Ultra-FOM műszer segítségével kell átszámítani a becsült színhústartalomra.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                     
                  ahol:
                  ý= a hasított test becsült színhústartalma
                  S (UFOM)= a hátszalonna vastagsága (bőrrel együtt) milliméterben, a második és az utolsó harmadik borda között a test középvonalától 7 centiméterre mérve (P2 mérési pont),
                  M (UFOM)= az izomvastagság milliméterben az S(UFOM) helyén és azzal egy időben mérve.
                  A képlet a 60–120 kg súlyú hasított testek esetében érvényes.